रेत का परिवहन कर रहा डंपर ट्रक से टकराया, चालक घायल
शेखपुरा में इंदौर-इच्छापुर स्टेट हाईवे पर हुआ हादसा
भास्कर संवाददाता | देड़तलाई
गुरुवार रात करीब 8.30 बजे शेखपुरा में डंपर और ट्रक की टक्कर हो गई। प्रत्यक्षदर्शियों के मुताबिक डंपर में अवैध रेत क्षमता से अधिक भरी हुई थी। इस कारण ट्रक से टकराया। हादसे में ट्रक के एक्सल टूट गए। चालक घायल हो गया। डंपर चालक, क्लीनर फरार हो गए।
क्षेत्र में लगातार अवैध रेत का परिवहन किया जा रहा है। गुरुवार रात को डंपर क्रमांक जीजे 1 एक्स 4386 खंडवा की ओर जा रहा था। गन्ने से भरा ट्रक क्रमांक एमपी09 केबी 2522 देड़तलाई की ओर जा रहा था। डंपर चालक ने ट्रक को टक्कर मार दी। इससे ट्रक का आगे का हिस्सा बुरी तरह क्षतिग्रस्त हो गया। डंपर का पीछे का हिस्सा टूट गया है। 108 के डॉ. लक्ष्मीनारायण तिवारी ने बताया एंबुलेंस से ट्रक चालक खकनार निवासी 27 वर्षिय गजु पिता छगन को खंडवा अस्पताल में भर्ती किया है। उसके घुटने व कमर में चोट लगी है।
डंपर से टक्कर से ट्रक के एक्सल टूट गए।
hin_Deva bho_Deva npi_Deva hin_Deva hin_Deva bho_Deva